《雨不止和族叔韵》
宋代·陈文蔚

小斋容膝足迟回，世路羊肠不用猜。
久矣此心冥进取，翩然何日赋归来。
新篘半熟瓮头酒，小摘微黄叶底梅。
尽日北窗听雨卧，任他们巷长蒿莱。

作者简介：陈文蔚（约公元1210年前后在世）字才卿，上饶人。生卒年均不详，约宋宁宗嘉泰初前后在世。师事朱熹。尝举进士。庆元中，（1198）馆于朱熹家，课其诸孙。又讲读铅山。端平二年，（1235）都省言其所作尚书类编，有益治道，诏补迪功郎。学者称克斋先生。文蔚著有克斋集十七卷，《四库总目》传于世。